schneim (en alemán schneien, en aragonés nevar) habría d'estar schnein (que tamién existe en baverán, estando en alemán schneiden, en aragonés nevar) siguiendo o mesmo regle d'os atros verbos alemans con a suya radiz rematada en vocal + en. Manimenos s'agrupa con os verbos remataus en -m, que gosan ser equivalents a os alemans con a suya radiz rematada en -b. A razón d'ista excepción la trobamos en a doble forma existent en alto alemán medieval snîen y snîwen. Ye d'ista segunda forma con a rematanza -w d'a que deriva o baverán, conservando-se en a suya conchugación (por eixemplo es schneibd). Existe tamién en baverán o verbo schneiwàln (en aragonés nevusquiar) que conserva ista -w.